**FAU Møte Bøstad skole**

**Dato**

**Tilstede :**

2. klasse og 6. klasse: Kristin Mikkelsen

3. klasse: Elisabeth Strømnes Martinsen

5. klasse: Charlott Jonassen

7. klasse: Sanna Søderholm

8. klasse: Roger Jensen

9. klasse: Morten Benjaminsen

1. **Innledning**

Rektor innledet med å ønske velkommen og snakket om skolens mål og arbeid. Oppfordret alle foreldre til å ta kontakt hvis det var ting de var misfornøyd med.

Det var videre en del fravær ved skolen og det var veldig vanskelig å få tak i vikarer, så de prøve å løse dette etter beste evne.

1. **Holdninger og adferd blant elevene på ungdomsskolen**

Ingeborg og Anita snakket om en negativ utvikling på ungdomsskolen. Dette går på

* språkbruk
* adferd overfor hverandre
* forlater timene uten forklaring (bare er ute på gangen)
* manglende oppmøte

Skolen ønsker å gjøre noe med dette og ønsker tilslutning fra FAU om at de prøver å ha lærere i gangen under timene. De håper dette skal begrense opphold i gangene under timene. De vil også registrere gjengangere slik at de kan kontakte foreldrene. Det er også et ønske om å snakke med elevene om hva det er som er årsaken til dette.

FAU gav enstemmig tilslutning til dette tiltaket. Samtidig ble det gjort oppmerksom på at enkelte har gode grunner til å gå ofte på toalettet (som eksempel). Dette var de kjent med, og tiltaket skulle på ingen måte begrense elevenes muligheter til dette.

Det ble også bedt om at det ble sendt ut info om dette via transponder. Tiltaket iverksettes etter vinterferien.

1. **Elevundersøkelsen**

Rektor gjennomgikk elevundersøkelsen og i stort ligger man på nivå med landsgjennomsnittet. Undersøkelsen gjennomføres i 7. og 10. trinn.

Det ble videre arbeidet litt med denne i FAU, og man ønsket at skolen skulle arbeide videre med å se på læringskultur, motivasjon og mestring. Det er viktig å ha fokus på hva som motiverer den enkelte, og fokusere på den forskjelligheten som ligger i oss mennesker.

1. **Dusj etter gym**

Saken var meldt inn av FAU, på bakgrunn av at man var usikker på hva som var praksis. Det ble poengtert at man burde tydeliggjøre når man skulle ha med gymtøy og når man ikke trengte det. Videre ble det fokusert på at man ikke kan tvinge noen til å dusje fra skolens side. Samtidig ble det fra FAU ønsket at man startet med dusjing allerede fra 1. klasse. Det er viktig å naturliggjøre det å dusje sammen fra start av, da letter man kanskje de problemene som oppstår senere.

1. **Eventuelt**

Det arbeides med å iverksette elevstyrte utviklingssamtaler på skolen.

FAU kan arbeide for å søke penger til kurs, slik at vi kan hente inn foredragsholdere på forskjellige tema.